Omnibus sancte et inviolabilis matris ecclesie filiis notum volumus fieri quod ego Guilelmus nomine de Reum et Galterius, frater meus, et Gaufridus, consobrinus noster, dedimus Deo et sancte Marie de Firmitate et monachis ejusdem loci quicquid habebamus vel calumpniabamus in territorio Chilliaci, sine ulla retentione, in bosco, in plano, in aqua et in pratis, et si quod habebamus in territorio de Amestei et de Clus, atque hoc sacramento firmavimus super textum Evangelii tenere nos pacem inconcussam et tuitionem contra omnes hominos in perpetuum. Notandum vero quod de hoc negotio habui ego Guillelmus et Galterius, frater meus, decem libras Stephanensis monete et Gaufridus undecim libras ejusdem monete et unum palefredum communiter. Testes: Karolus decanus, Naals, capellanus de Sancto Albino, Robertus de Longapetra, Guillelmus, presbiter de Chandever, Ebrardus presbiter de Arlencs, Symon de Calcis, Guido, miles de Nores, Guillelmus prepositus, Johannes Saburis de Dola et Parisez filius ejus, Rainaldus de Dola, Martinus Dieis.